Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7422

a) A csatlakozást követő első évben a közös piac egyéb területére irányuló spanyol szállítások mennyiségét a Bizottság határozza meg a csatlakozást megelőző év során a spanyol kormány egyetértésével és a Tanáccsal folytatott konzultációt követően. Amennyiben a csatlakozás időpontjáig nem sikerül megállapodni, a Bizottság a Tanács hozzájárulásával legkésőbb két hónappal a csatlakozás időpontját követően határozza meg a szállítások mennyiségét. Az átmeneti szabályozás lejártával mindenképpen liberalizálni kell e szállításokat, valamint a zökkenőmentes átmenet érdekében az említett szabályozás lejártát megelőzően növelni lehet a szállítások mennyiségét, ez esetben a kiindulópont az első év mennyiségi mutatója. A szállítások mennyiségét minden esetben a következők alapján növelik: – a spanyol szerkezetátalakítási tervek megvalósításának előrehaladása, figyelembe véve a vállalkozások életképességének helyreállítását befolyásoló fontos tényezőket; továbbá az ilyen életképesség megvalósításához szükséges intézkedések, valamint – a csatlakozást követően a Közösség területén hatályos vas- és acélipari intézkedések, amelyek azt szolgálják, hogy Spanyolország ne részesüljön kevésbé kedvező elbánásban, mint a harmadik országok.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes